Et postkort som viser et Krauss-lokomotiv og to passasjervogner i Haiti
Per 2010 finnes det ikke et fungerende, nasjonalt **jernbanenettverk i Haiti**. Det er heller ingen forbindelser med jernbanen i nabolandet Den dominikanske republikk. Forskjellige trikkesystemer og jernbanelinjer har imidlertid eksistert i Haiti siden 1876.

Hestetrikker
------------

I 1876 ble en oppgave tildelt en gruppe av finansfolk fra New York. Oppgaven gikk ut på å bygge en «gatejernbane» i Port-au-Prince. De grunnla *Compagnie des Chemins de Fer de Port-au-Prince* (CCFPP). Seks åpne bilvogner ble bestilt fra J.G. Brill and Company i Philadelphia i 1877, og et trikketilbud som forbindet Croix des Bossales og Champ de Mars ble satt opp fra 1878. Foretaket var vellykket til å begynne med, men fikk konkurranse av busser fra 1880. CCFPP gikk konkurs i 1885 og den siste trikken gikk i 1888.

Damptog
-------

I 1896 begynte Comite des Negociants d'Haiti å gjenopprette det stengte trikkesystemet og bygge to nye strekninger. Et nytt selskap, Société des Tramways de Port-au-Prince, bestilte følgende utstyr:

Lokomotiver
* et 8 tonn tungt damplokomotiv fra H.K. Porter, USA (navngitt *President Sam*)
* fem 12 tonn tunge damplokomotiver fra Krauss, Tyskland
* tre damplokomotiver fra Ateliers de Tubize, Belgia

Rullende materiell
* ti åpne passasjervogner fra Jackson and Sharp Company, USA

### Port-au-Prince

Dampdrevne trikketjenester i Port-au-prince begynte i april 1897. Mellom 1912 og 1918 var det planer om å elektrifisere systemet, men disse ble aldri realisert. I stedet kom en liten togvogn som var basert på bildeler. Trikktilbudet ble fjernet i 1932.

### Baner på landet

Banene på landet ble drevet av et eget selskap, *Compagnie des Chemins de Fer de la Plaine du Cul-de-Sac* (CCFPCS), men de to selskapene delte sitt rullende materiell. Jernbanesporet var i begge tilfeller smalspor (762 mm). Det var to ruter:

* Port-au-Prince til Léogâne (36 km)
* Port-au-Prince til Manneville (43 km)

Etter den amerikanske okkupasjonen av Haiti i 1915 ble CCFPCS overtatt av Haitian American Sugar Company (HASCO) og omdøpt Chemin de Fer Central. HASCO brukte følgende lokomotiver:

* en 2-6-0 «Mogul» (32 tonn)
* en 2-6-0 (36 tonn)
* en 0-4-0 (15 tonn)

Disse kan kanskje være de tre lokomotivene fra Ateliers de Tubize (se ovenfor) eller de kan være nye lokomotiver. 0-4-0-lokomotivet bærer notatet «Cie.H.Duw. 2», men om dette er produsentens navn eller navnet til en tidligere eier er uklart.

### Saint-Marc-banen

I 1905 bygget et nytt selskap, Compagnie Nationale, en bane med sporvidden 1 067 mm fra Port-au-Prince til Saint-Marc (100 km). Banen var beregnet for damptog. Strekningen ble senere forlenget ytterligere 30 km øst til Verrettes. Det var også en bane fra Cap-Haïtien til Bahon, men det er uklart om denne var tilknyttet Saint-Marc-banen og om de hadde samme sporvidde.

Industribaner
-------------

I likhet med passasjerbaner fantes det også industribaner som gikk til kaffe- og sukkerplantasjer, men for tiden er ingen detaljer rundt disse tilgjengelige.

Stenging
--------

På midten av 1950-tallet var det to statsdrevne jernbanelinjer på til sammen 301 km som fortsatt var i drift. Alle strekninger er nå stengt, men tid for stengingen er ukjent.

Referanser
----------

1. ↑   Siste hestetrikk gikk i 1888
2. ↑
3. ↑  «Arkivert kopi». Arkivert fra originalen 18. juli 2011. Besøkt 26. januar 2010.
4. ↑
5. ↑  Sampson, H. (Editor) *The Dumpy Book of Railways of the World*, s. 182, Sampson Low, London, c.1956

Eksterne lenker
---------------

* (en) Mer om trikkene i Haiti

| * v
* d
* r
Jernbane i Nord-Amerika |
| --- |
| Land | 
* Antigua og Barbuda
* Bahamas
* Barbados
* Belize
* Canada
* Costa Rica
* Cuba
* Den dominikanske republikk
* Dominica
* El Salvador
* Grenada
* Guatemala
* Haiti
* Honduras
* Jamaica
* Mexico
* Nicaragua
* Panama1
* Saint Kitts og Nevis
* Saint Lucia
* Saint Vincent og Grenadinene
* Trinidad og Tobago1
* USA

 |  |
| Biland og andre territorier | 
* Anguilla
* Aruba1
* Bermuda
* Caymanøyene
* De amerikanske Jomfruøyene
* De britiske Jomfruøyene
* De nederlandske Antillene1
* Grønland
* Guadeloupe
* Martinique
* Montserrat
* Puerto Rico
* Saint-Barthélemy
* Saint Martin
* Saint-Pierre og Miquelon
* Turks- og Caicosøyene

 |
|  1 Territorium som vanligvis også inkluderes i Sør-Amerika, og som dermed er et transkontinentalt område.  |